Cuneiform Tablet CTMMA 1 72 (MMA 66.245.11)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dì-DINGIR en-nam-be-lúm ù a-šùr-ṣú-lu-li-ma a-na PUZUR₄-a-šùr qí-bi-ma 50 ku-ta-ni-kà <big_gap> 15 GÍN.TA a-na 20 ḫa-am-ša-tim i-ṣé-er tám-kà-ri ni-dì-i tám-kà-ru-kà ke-nu lá ta-pá-lá-aḫ ki-ma ni-a-ti ù ku-a-ti i-ba-ší-ú 1 me-at ku-ta-ni ù 4 ANŠE.ḪI.A iš-ti šu-be-lim a-na wa-aḫ-šu-ša-na a-na ší-a-ma-tim nu-šé-ba-al ù i-dì-{d}IŠKUR iš-ti šu-be-lim ni-ṭá-ra-ad ší-im ṣú-ba-ti-kà 1 me-at ša šu-be-lúm a-na wa-aḫ-šu-ša-na ú-bu-lu KÙ.BABBAR-ap-šu i-na e-lá-i-kà i-ma-ḫa-ar ù ší-ti ṣú-ba-ti-kà 15 GÍN.TA a-na 20 ḫa-am-ša-tim i-ṣé-er tám-kà-ri ke-nu-tim ša a-na KÙ.BABBAR-pí-kà lá ta-ša-ḫu-ṭù ni-na-dì-ma ù KÙ.BABBAR ma-lá i-ṣé-er tám-kà-ri ni-na-dì-ú ù šu-mì tám-kà-ri-kà nu-lá-pá-at-ma te₉-er-tí-ni za-ku-tum i-lá-kà-kum a-wa-at kà-ri-im da-na a-dì-i pá-zu-ur-ti-kà ša ta-áš-pu-ra-ni lá na-ṭù-ma a-dì-i pá-zu-ur-ti-kà lá ni-ša-pá-ra-kum a-ta ma-lá-kà tap-pá-e-kà lá ta-da-gal ša-ṣé-er